Nuwe Stories-onderhoud: Alettie van den Heever | LitNet
Nuwe Stories-onderhoud: Alettie van den Heever
Bibi Slippers 2012-09-14
1.	Wie is Alettie van den Heever?
Die grootste gedeelte van my tyd is ek 'n onderwyser. Na werk is ek te dikwels die deurtrapper van my naaste DVD-winkel se welkom-matjie. Ek is ook 'n leser, 'n joga-entoesias en een van daardie mense wat sê hulle familie en vriende is hulle eerste prioriteit, maar my tydsbesteding weerspieël dit nie altyd nie. Soms probeer ek om minder voorspelbaar te wees.
Ek spandeer my kinderjare op Ariamsvlei (Namibië) en Springbok (Namakwaland). In standerd 8 gaan ek Hoër Meisieskool Bloemhof (Stellenbosch) toe. Ek doen 'n BA Taal en Kultuur aan die US en studeer verder aan die Departement Afrikaans en Nederlands. Op Stellenbosch word ek deel van 'n "skryfgroepie" (by gebrek aan 'n beter woord). My storie wat in die bundel opgeneem is, het ek een maand, toe die tema "Employer of the mercantile business" was, geskryf. Tussendeur gaan werk ek oorsee en kry my vuurdoop in die onderwys.
Tans hou ek skool by Middelskool Herzlia in Kaapstad.
Dit is die storie van 'n jong meisie se soeke na onafhanklikheid. Sy woon op Port Nolloth aan die Weskus en word tydelik 'n smous van glasoë en besoek die omliggende dorpe saam met die rondreisende tandarts.
Ek gaan die vraag omseil. Dis te moeilik. Op die oomblik lees ek Philip Roth en FA Venter (om die beurt) op iemand se aanbeveling. Voor dit het die twee jongste Deon Meyers my uit die DVD-winkel gehou.
Nee, maar in die laaste maand het die BBC-reeks Sherlock my herinner aan hoe lief ek vir 'n karaktergedrewe speurverhaal is. As tiener het ek die boeke verslind (en tussendeur die films gekyk). Dus, duidelik kan ek nie genoeg van hierdie stories kry nie.
Siende dat ek effens beter vaar met 'n gedromery as met beplanning, probeer ek wegbly van vyfjaarplanne. Dit kan gevaarlike goed word.